Rettens dom af 4. juli 2014 – Kimman mod Kommissionen
(Sag T-644/11 P) 1
(Appel – kontraappel – personalesag – tjenestemænd – bedømmelse – bedømmelsesrapport – bedømmelsesåret 2009 – regel om overensstemmelse mellem stævningen og klagen – artikel 91, stk. 2, i tjenestemandsvedtægten – ad hoc-gruppens udtalelse – urigtig gengivelse – begrundelsespligt – åbenbart urigtigt skøn)
Processprog: fransk
Parter
Appellant: Eugène Emile Marie Kimman (Overijse, Belgien) (ved advokat L. Levi og M. Vandenbussche)
Den anden part i appelsagen: Europa-Kommissionen (ved C. Berardis-Kayser og G. Berscheid, som befuldmægtigede)
Sagens genstand
Appel af dom afsagt af Retten for EU-personalesager (Anden Afdeling) den 29. september 2011 i sag F-74/10, Kimman mod Kommissionen (endnu ikke trykt i Samling af Afgørelser), med påstand om ophævelse af dommen.
Konklusion
1)    Dom afsagt af Retten for EU-personalesager (Anden Afdeling) den 29. september 2011 i sag F-74/10, Kimman mod Kommissionen, ophæves, dels for så vidt som det heri fastslås, at det andet anbringende, de første seks led i det tredje anbringende og det fjerde anbringende, med undtagelse af klagepunktet om, at der ikke var blevet taget hensyn til det arbejde, som appellanten havde udført i institutionens interesse, som appellanten havde gjort gældende i forbindelse med proceduren i første instans, kan antages til realitetsbehandling, dels for så vidt som Europa-Kommissionen ud over sine egne omkostninger tilpligtes at betale en fjerdedel af sagsøgerens omkostninger i forbindelse med nævnte procedure.
2)    Hovedappellen forkastes.
3)    Europa-Kommissionen frifindes i det af Eugène Emile Marie Kimman ved Personaleretten anlagte søgsmål.
4)    Eugène Emile Marie Kimman betaler sagens omkostninger for første instans og i forbindelse med hovedappellen.
5)    Hver part bærer sine egne omkostninger i forbindelse med kontraappellen.
____________
____________
1 EUT C 65 af 3.3.2012.